**Ediţia a IV-a a Simpozionului Internaţional pentru Educaţie Intergeneraţională** se va organiza pe **20 aprilie 2018**, la **Şcoala Gimnazială “Alexandra Nechita” din Vaslui**. Primele trei ediţii au fost de succes, fiecare cu peste o mie de participanţi, cu sute de articole programatice în domeniul limbilor moderne, al psihologiei şcolare, al limbii şi literaturii române, ştiinţelor, pedagogiei pentru cei mici sau cei mari, indiferent de vârstă, cu contributori din România, Republica Moldova, Portugalia, Franţa, Italia, Cipru, Turcia. Mărturie sunt numerele speciale ale revistei didactice “Clepsidre”, care se pot descărca liber de aici: numărul 3/2017 <https://drive.google.com/open?id=0B1QUk_g43AMyZy1jWGp5RHEzN3M>, numărul 2/2016 <https://drive.google.com/file/d/0B_WI24h7DXN4V0lYSDdvOFQ0MGc/view?usp=sharing> şi numărul 1/2015: <https://drive.google.com/open?id=198EOuaozDapItB-a73QIuWXJU5Iwph76>

Dacă anul trecut, în 2017, tematica era centrată pe valorificarea benzilor desenate, în 2018 revenim la deviza simpozionului, “Multum in parvo” şi lăsăm deschise porţile creativităţii didactice, mai ales că evenimentul pe care îl propunem este unic în ţară şi foarte apreciat în străinătate datorită faptului că îşi propune **studierea dialogului intergeneraţional** şi a felului în care, pe toată durata vieţii, avem de învăţat şi de acumulat cunoştinţe, aptitudini, deprinderi de la toţi cei din jurul nostru, fie copii, adulţi sau seniori, pentru o existenţă mai fericită şi plină de conţinut.

Vă invităm, aşadar, să participaţi la Simpozionul Internaţional pentru Educaţie Intergeneraţională 2018, direct sau indirect, condiţiile participării şi eventuala scrisoare de parteneriat găsindu-se în Regulamentul manifestării, pe care vi-l punem la dispoziţie.

***Vă aşteptăm la Vaslui, pe 20 aprilie 2018, la Şcoala Gimnazială “Alexandra Nechita”!***

Regulamentul ediţiei 2018: <https://drive.google.com/open?id=198EOuaozDapItB-a73QIuWXJU5Iwph76>

Detalii: <http://lang-platform.eu/vaslui/index.php/2-uncategorised/428-simpozionul-international-pentru-educatie-intergenerationala-editia-a-iv-a-20-aprilie-2018>